
తెలుగువారి ఆదరాభిమానాలను దండిగా మెండుగా చూరగొని, అందరి నోటా ఆత్మీయంగా ‘అన్నగారూ’ అని పిలిపించుకున్న నటుడు నందమూరి తారక రామారావు. ఆయన జీవిత చరిత్ర ఆధారంగా ఆయన తనయుడు, ప్రముఖ నటుడు నందమూరి బాలకృష్ణ ఓ బయోపిక్ను తెరకెక్కిస్తున్నారు. ఇందులో నందమూరి తారకరామారావుగారి పాత్రలో తానే నటిస్తున్నట్టు బాలకృష్ణ ప్రకటించారు. ఈ చిత్రాన్ని హిందీలో కూడా నిర్మించునున్నట్లు సినీ విశ్లేషకుడు తరణ్ ఆదర్శ్ శుక్రవారం ట్వీట్ చేశారు. ‘‘లెజండరీ యాక్టర్, పొలిటీషియన్ ఎన్టీఆర్ బయోపిక్ను తెలుగు, హిందీలో చేస్తున్నారు. నటుడు బాలకృష్ణ (ఎన్టీఆర్ తనయుడు) ఇందులో ఎన్టీఆర్ పాత్ర పోషించనున్నారు’’ అని తరణ్ ఆదర్శ్ తన ట్వీట్లో పేర్కొన్నారు. అయితే ఈ విషయాన్ని యూనిట్ వర్గాలు ధ్రువీకరించాల్సి ఉంది. ఎన్టీఆర్ బయోపిక్ను  తేజ దర్శకత్వంలో బాలకృష్ణ స్వయంగా నిర్మిస్తున్నారు. బ్యానర్ వివరాలు తెలియాల్సి ఉంది. స్ర్కిప్ట్ పనులు పూర్తయ్యాయని సమాచారం.

teluguvaari aadaraabhimaanaalanu dandigaa mendugaa chuuragoni, andari nota aatmeeyamgaa ‘annagaaruu’ ani pilipinchukunna natudu nandamuri taaraka ramarao. aayana jeevita charitra aadhaaramgaa aayana tanayudu, pramukha natudu nandamuri balakrishna oo bayopiknu terakekkistunnaru. indulo nandamuri taarakaraamaaraavugaari paatralo taane natistunnattu balakrishna prakatinchaaru. ee chitraanni hindeelo kuudaa nirminchununnatlu cinee visleshakudu taran aadars sukravaaram tweet chesaru. ‘‘legendery actor, politician ntr bayopiknu telugu, hindeelo chestunnaru. natudu balakrishna (ntr tanayudu) indulo ntr paatra pooshinchanunnaaru’’ ani taran aadars tana tweetlo perkonnaru. ayithe ee vishayaanni unit vargaalu dhruveekarinchaalsi undi. ntr bayopiknu  teja darsakatvamlo balakrishna swayamgaa nirmistunnaaru. byanar vivaraalu teliyalsi undi. srcipt panulu puurtayyaayani samacharam.